Tau Paj Paj

**Tau Paj Paj** je izmišljeni lik u japanskom anime serijalu Zmajeva kugla. Na kineskom jeziku, Tao znači "breskva", a paj znači „beo“. To je jedan od glavnih negativaca u serijalu Zmajeva Kugla, a u Zmajevoj Kugli Z se pojavljuje svega par puta i to kratko.

O njegovom detinjstvu se ne zna ništa. Samo se zna par podataka o njegovom poreklu. Tau je mlađi brat Ždralovog Vrača, majstora borilačkih veština koji je zbog traume koju je doživio kao mladić gledajući kako mu Kralj Pikolo ubija učitelja odlučio krenuti stazama zla izgubivši potpuno veru u dobro i u pravdu. Ždralov vrač je svog mlađeg brata odgajao i učinio nemilosrdnim plaćenim ubicom. Međutim, Tau se brzo otima kontroli, pokazujući skriveni talenat za borilačke veštine koji prevazilazi i samog Ždralovog vrača. Za razliku od Ždralovog Vrača, Tau je od rođena zao, sadista i beskrupulozan. On se nikad nije slagao sa bratom i uvek su se svađali oko sitnice, ali uskoro je odlučio otići zauvek i početi svoju karijeru plaćenog ubice. Iako se to nikad u filmu nije pomenulo, očito je da je Tau Paj Paj besmrtan, baš kao i njegov stariji brat i Kornjačin vrač, jer drugačije ne bi mogao živeti 291 godinu i izgledati kao čovek u ranim četrdesetim. Verovatno su Tau i Ždralov i Kornjačin vrač na isti način postigli besmrtnost, s obzirom da su zadnja dvojica zajedno odrasla i imala istog učitelja i isti način borbe, a i s obzirom na činjenicu da su Tau i Ždral rođena braća, ali je isto tako očito da je Tau mnogo ranije uspeo zaustaviti starost. Međutim, niko od njih trojice nije apsolutno besmrtan, jer su oni jedino otporni na starenje i na zarazne i druge bolesti, ali i dalje mogu umreti nasilnom smrću, tj. ako ih neko ubije.

Tau Paj Paj je tipični tradicionalni Kinez, nosi kinesku narodnu odeću, a kosu veže u dugu pletenicu. Atletski je građen, naočit i jako vodi računa o sebi. Okrutan je i nemilosrdan. Lik ovog glumca, kako u fizičkom izgledu, tako i u karakteru je zapravo zasnovan na liku plaćenog ubice Jen Tje Šin-a iz filma „Pijana pesnica"(sa Džekijem Čenom u glavnoj ulozi), a tumači ga korejski glumac Hvang Džang Ri.

## Sukob sa Gokuom kod Karinove kule

Po prvi put u serijalu, Tau se pjavljuje kao plaćeni ubica kojeg je angažovala Armija Crvene Mašne da ubije Gokua. Nakon što je ubio Generala Blua po naređenju iste te armije zbog neizvršavanja zadatka, Tau Paj Paj se je uputio ka Karinovoj džinovskoj kuli visine preko 50 kilometara, jer se tamo nalazi Goku. Tau Paj Paj ubija Indijanca Boru, čuvara kule i oca malog i nejakog sina Upe, što kod Gokua izaziva bes. Međutim, uprkos svojim nadljudskim borilačkim moćima, Goku ne može ni prići Tau Paj Paju. Jedino što uspeva je da mu Kamehame talasom zapali odeću, ne nanevši mu pritom nikakvu povredu. Ljut zbog svog zapaljenog kostima, Tau koristi Dodon talas i puca Gokuu pravo u srce, misleći da ga je ubio, te pre nego što će se vratiti u štab Armije da uzme novac, odlazi u jedan arapski gradić kako bi kod krojača sakrojio novi kostim. Međutim, Gokuu je pri srcu bila zmajeva kugla sa četiri zvezde, uspomena od dede Gohana, pa je Dodon talas pogodio nju i tako je Goku srećom spašen od smrti. Nakon što mali Upa ispriča Gokuu legendu o pustinjaku Karinu koji živi na vrhu visoke kule i o svetoj vodici koja ga može učiniti 10 puta jačim, Goku odluči popeti se na kulu i nakon 24 časa, on to i uspeva. Tamo pronalazi besmrtnog mačka Karina koji govori, a ovaj mu kaže da mu prvo mora oteti vrč sa svetom vodicom da bi mogao piti. Goku tad saznaje da je i njegov učitelj Kornjačin Vrač takođe pio tu vodu, ali da mu je trebalo 3 godine da otme vrč Karinu.

Karin je neuhvatljiv i nemoguće mu je oteti vrč, iako uporno Gokuu daje savete kako da se pokreće i diše da bi mogao prozreti njegove pokrete. Nakon 3 dana, Goku uspeva oteti Karinu vrč i zatim popije svetu vodicu. Nakon toga, Karin mu prriznaje da ne postoji sveta vodica, da je to obična voda, a da mu se je snaga povećala 10 puta zahvaljujući treningu koji je radio, a koji se je zapravo sastojao iz pokušaja da Karinu otme vrč.

Goku se vraća na zemlju i bez problema savlada Tau Paj Paja. Zatim Tau pobegne uz Karinovu kulu ne bi li popio svetu vodicu. Naravno, Karin mu daje vrč sa vodom govoreći mu da se radi o svetoj vodi. Tau to pije i vraća se za zemlju, gde ga Goku još jednom savlada. Na kraju Tau moli Gokua i Upu da mu oproste koristeći njihovu dobrotu, a onda baca bombu na njih koju mu Goku vraća nožnim udarcem i ta bomba prividno raznosi Taua, tako da su svi mislili da je mrtav.

## Povratak Taua kao robota i neuspela osveta

Međutim, na turniru borilačkih veština 6 godina kasnije, Tau se pojavljuje kao robot i zaklinje se da će ubiti Gokua i Ten Šin Hana. Međutim, u borbi sa Ten Šin Hanom na turniru je nemoćan potpuno i praktički je sa 2 udarca onesvešćen i oboren uprkos svojim prljavim trikovima, izgubivši tako i borbenu čast i šansu da će više ikad moći pobediti bilo koga od jačih boraca.

## Zmajeva kugla Z

U Zmajevoj Kugli Z se pojavljuje dva puta i to na kratko. Njegov lik u tim epizodama uopšte nije tako opak kao u samom početku, već više prikazuje koliko je Tau nisko pao i kako je izgubio svoju veliku slavu stečenu krvlju nevinih ljudi.

## Specijalne tehnike

1. Leteći stub. Tau Paj Paj iščupa betonski ili gvozdeni stub, deblo ili bilo šta drugo sličnog dugačkog cilindričnog oblika, lansira ga u vazduh poput koplja prema željenoj destinaciji, a zatim skoči na njega i putuje gde god poželi želi ogromnom brzinom. To pokazuje koliko je moćan, s obzirom da je stub pretežak i od trena kad Tao lansira taj stub pa do trena kad skoči na njega, tj. oko 5 sekundi, taj stub je već prešao nekoliko kilometara. Sigurno je to razlog zašto Tau ne leti i zaključuje se da je smatrao bratovu tehniku lebdenja smešnom, jer je prespora(Tau i sam izjavljuje da su za njega avioni gubljenje vremena), pa je odlučio da smisli mnogo brži način kretanja kroz vazduh.

2. Dodon talas. Tau koncentriše svu svoju energiju u kažiprst desne ruke i ispali razorni energetski talas žute boje.

3. Mač. Tau se fantastično koristi tradicionalnim kineskim mačem, tj. đienom.

4. Jezik. Tau može vlastitim jezikom probiti lobanju protivniku i ubiti ga momentalno.

5. Kažiprst. Tau može svu snagu skupiti u kažiprst i njime ubiti protivnika ili probiti najjači beton.

6. Penjanje trčanjem-Tao je sposoban da trči uza zid ili bilo kakvu drugu uspravnu površinu, suprotstavljajući se tako zemljinoj teži, ali ako prestane trčati ne uhvativši se prethodno rukama za nešto, onda bi pao.